pythainlp/thai_wikipedia_clean_20230101 huggingface dataset:
บันทึกรัก คิมชูซอน สุภาพบุรุษมหาขันที (The King and I) เป็นละครอิงประวัติศาสตร์ของสถานีโทรทัศน์ SBS จากประเทศเกาหลีใต้ ได้เริ่มออกอากาศเมื่อวันที่ 27 สิงหาคม พ.ศ. 2550 จนถึงวันที่ 1 เมษายน พ.ศ. 2551 จำนวนทั้งสิ้น 63 ตอน สำหรับประเทศไทยได้ออกอากาศทางสถานีโทรทัศน์ไทยทีวีสีช่อง 3 อสมท. ทุกวันเสาร์-อาทิตย์ 17.45-20.00 น. ตั้งแต่วันที่ 14 มิถุนายน 2551 เป็นต้นมา
ในปี 2559 ช่อง 3 แฟมิลี ได้นำละครเรื่องนี้กลับมาออกอากาศอีกครั้งโดยออกอากาศทุกวันจันทร์ - ศุกร์ เวลา 12.00 - 13.30 น. โดยออกอากาศต่อจากละครเรื่อง ดอกเตอร์จิน หมอข้ามศตวรรษ
ตามประวัติศาสตร์เกาหลีแล้ว ละครเรื่องนี้ดำเนินเรื่องตั้งแต่สมัยพระเจ้าเซโจ พระเจ้าเยจง สมัยพระเจ้าซองจง ซึ่งในละครเรื่องนี้กล่าวว่า คิมชูซอนเป็นพระสหายที่สนิทที่สุดกับพระเจ้าซองจงและหลงรักผู้หญิงคนเดียวกันคือ ยุนโซฮวา คิมชูซอนได้ตัดใจจากนางและเข้ารับราชการเป็นขันทีให้พระเจ้าซองจง ต่อมาพระเจ้าซองจงได้สถาปนายุนโซฮวาเป็นมเหสีเอกท่ามกลางการคัดค้านจากบรรดาขุนนางที่พยายามใส่ร้ายนางจนถูกปลด และได้รับยาพิษสวรรคตในที่สุด มเหสียุนมีพระราชโอรสหนึ่งองค์คือ องค์ชายยอนซังกุน หรือพระเจ้ายอนซัน ซึ่งได้ขึ้นครองราชย์ต่อจากพระเจ้าซองจงในเวลาต่อมา และคิมชูซอนก็ยังคงเป็นมหาดเล็กอยู่ถึงสมัยนี้พร้อมกับได้เป็น เจ้ากรมมหาดเล็ก ซึ่งในช่วงพระเจ้ายอนซันนี่เองที่เกี่ยวพันกับละครอีกเรื่องคือ แดจังกึม ซึ่งกล่าวถึงช่วงการสังหารปราชญ์หมู่ของพระเจ้ายอนซันที่ทำให้พ่อของแดจังกึมต้องเดือดร้อนและครอบครัวแยกกันไป
กลศาสตร์แบบลากรางช์
เจ้าคุณบวรโภชน์ (ฉิม)
เจ้าคุณบวรโภชน์ (ฉิม) เป็นพระพี่เลี้ยงในพระบาทสมเด็จพระพุทธยอดฟ้าจุฬาโลก ท่านมีนามเดิมว่าฉิม เป็นธิดาของเจ้าพระยายมราช (ฉ่ำ) ท่านมีชื่อเสียงในด้านการอาบน้ำทาขมิ้น ซึ่งพระพี่เลี้ยงท่านนี้เป็นผู้ที่ทาขมิ้นได้เหลืองงดงาม จนพระบาทสมเด็จพระพุทธยอดฟ้าจุฬาโลกทรงตั้งสมญานามให้คุณฉิมว่า "สีจันทร์"
เมื่อพระบาทสมเด็จพระพุทธยอดฟ้าจุฬาโลกเสด็จขึ้นครองราชย์พระองค์มีพระราชดำริจะพระราชทานบรรดาศักดิ์ท่านฉิมให้เทียบเท่าข้าราชการฝ่ายในให้ แต่ติดขัดข้องตรงที่ไม่เคยมีแบบแผนมาแต่โบราณ จึงโปรดพระราชทานได้เพียงเบี้ยหวัดปีละ 10 ชั่ง และเครื่องราชอิสริยยศพานหมากทอง หีบหมากทอง กระโถนทอง ขันล้างหน้าทองพร้อมพานรอง และโปรดให้ออกนามท่านฉิมว่า "เจ้าคุณบวรโภชน์"
เมื่อเจ้าคุณบวรโภชน์ถึงแก่อนิจกรรม พระบาทสมเด็จพระพุทธยอดฟ้าจุฬาโลกก็ได้โปรดพระราชทานโกศหลังเจียด(โกศโถ) และทรงภูษาลายยกพื้นขาวเสด็จพระราชดำเนินในการศพทุกๆวัน และ พระราชทานเพลิงศพ
โซยูทิงก์ยูแคนดานซ์ ฤดูกาลที่ 4
โซยูทิงก์ยูแคนดานซ์ (So You Think You Can Dance) เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่างๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ฤดูกาลนี้เริ่มออกอากาศเมื่อวันที่ 22 พฤษภาคม 2008 และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 250,000 เหรียญสหรัฐอเมริกา ผู้ชนะในฤดูกาลนี้ได้แก่ โจชัว แอลเลน ได้รับตำแหน่งสุดยอดนักเต้นคนโปรดของอเมริกา ในวันที่ 7 สิงหาคม 2008 ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
นักเต้น 20 คนสุดท้าย.
†เจสสิก้า คิง ได้รับบาดเจ็บ ทำให้ไม่สามารถแข่งขันต่อไปได้ จึงต้องถอนตัวออกจากการแข่งขัน และทำให้ คอมฟอร์ต เฟโดเก ได้กลับเข้ามาแข่งขันอีกครั้ง&lt;br&gt;
‡แคที ชีน ได้รับรางวัล $50,000 ในฐานะนักเต้นหญิงคนโปรดของอเมริกา (America's favorite female dancer)
สัปดาห์ที่ 1 (11 มิถุนายน 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ แดน คาราตี้
สัปดาห์ที่ 2 (18 มิถุนายน 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
สัปดาห์ที่ 3 (25 มิถุนายน 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
สัปดาห์ที่ 4 (2 กรกฎาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์,นโปเลียน ดี'อูโม่ และ ทาบิธา ดี'อูโม่
สัปดาห์ที่ 5 (9 กรกฎาคม 2008).
สัปดาห์ที่ 6 (16 กรกฎาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ ลิล ซี
สัปดาห์ที่ 7 (23 กรกฎาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ โทนี่ เบซิล
สัปดาห์ที่ 8 (30 กรกฎาคม 2008).
สัปดาห์ที่ 9 (6 สิงหาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ แมนดี้ มัวร์
การประกาศผล.
สัปดาห์ที่ 9 (7 สิงหาคม 2008).
"กรรมการ": ไนเจล ลิธโกว์, แมรี่ เมอร์ฟี่ย์, เด็บบี้ อัลเลน, ลิล ซี, อดัม แชงค์แมน, มีอา ไมเคิลส์
หม่อมใหญ่ สุจริตกุล
สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลวัฒนวดี
ซินแบด พิชิตตำนาน 7 คาบสมุทร
ซินแบด พิชิตตำนาน 7 คาบสมุทร (ภาษาอังกฤษ Sinbad: Legend of the Seven Seas) เป็นภาพยนตร์ออกในปี 2003 ดรีมเวิร์กแอนิเมชั่น โดยจะใช้แอนิเมชั่น 2 มิติ และ 3 มิติเข้าด้วยกันในบางเรื่อง
นี่คือเรื่องภาพยนตร์แอนิเมชั่น 2 มิติ เรื่องสุดท้ายที่ทำ โดยดรีมเวิร์คส์แอนิเมชั่เนื่องจากไม่สามารถตอบสนองความต้องการบ็อกซ์ออฟฟิศ และการตัดสินใจดรีมเวิร์คส์'ที่ประชาชนอเมริกันจะเป็นที่สนใจมากขึ้นในภาพ เคลื่อนไหวคอมพิวเตอร์
ซินแบดเป็นภาพยนตร์เรื่องแรกอย่างเต็มที่โดยใช้ระบบปฏิบัติการยูนิกซ์.
มอนสเตอร์และฉากหลังในภาพยนตร์ส่วนใหญ่เป็นคอมพิวเตอร์สร้างขึ้นในขณะที่ตัวละครเป็นคนที่วาดด้วยมือ
ซอดองโย สายใยรักสองแผ่นดิน
ซอดองโย สายใยรักสองแผ่นดิน (Seo Dong Yo) เป็นละครอิงประวัติศาสตร์ของ สถานีโทรทัศน์ SBS จากประเทศเกาหลีใต้ เป็นละครที่บอกเล่าชีวประวัติของพระเจ้ามู กษัตริย์พระองค์ที่ 30 แห่งแพ็กเจ โดยได้กล่าวถึงเรื่องราวการต่อสู้ การเผชิญอุปสรรค เพื่อก้าวเข้าสู่บัลลังก์จนเป็นผลสำเร็จ และเรื่องราวความรักของพระองค์กับองค์หญิงซันวา ธิดาแห่งกษัตริย์ชิลลา จนเป็นต้นกำเนิดของบทเพลง "ซอดองโย"
ละครโทรทัศน์เรื่องนี้ได้เริ่มออกอากาศที่เกาหลีเมื่อวันที่ 5 ตุลาคม 2548 จนถึงวันที่ 21 มีนาคม 2549 จำนวนทั้งสิ้น 55 ตอน
และในประเทศไทย ทาง สถานีโทรทัศน์ไทยทีวีสีช่อง 3 อสมท. ทุกวันเสาร์-อาทิตย์ 18.00-20.00 น. ตั้งแต่วันที่ 16 ธันวาคม 2549 จนจบบริบูรณ์ลงในวันที่ 21 เมษายน 2550
พระกาล
พระกาฬไชยศรี หรือ พระกาฬ เป็นเทวดาในศาสนาฮินดูและได้รับการนับถือเป็นยิดัมและธรรมบาลตามความเชื่อของชาวพุทธในทิเบตในนาม พระมหากาล โดยสังกัดรัตนโคตรของพระรัตนสัมภวะพุทธะ มีลักษณะคล้ายเหรุกะ ภาคดุร้ายมี 16 แขน มือถือหัวกะโหลกและกริช มีเปลวไฟพวยพุ่งรอบกาย สวมมงกุฏกระโหลก มีมาลัยร้อยด้วยศีรษะมนุษย์ มีงูพันรอบกาย ในศาสนาฮินดูพระองค์คืออวตารของพระศิวะและทรงเป็นเทพสวามีของพระนางกาลี ในคติศาสนาพุทธนิกายวัชรยาน เซน พุทธศาสนาแบบจีนและพุทธศาสนาแบบญี่ปุ่น พระองค์คือไดโกกุ หนึ่งในเจ็ดเทพเจ้าโชคลาภ เทวรูปพระองค์ที่มีชื่อเสียงในไทย คือ เทวรูป ณ ศาลหลักเมืองกรุงเทพมหานคร
ที่มาในไทย.
คติการบูชาพระกาลนั้นรับเอามาแต่อินเดียดั้งเดิม นิยมเรียก "พระกาลพระกุลี" หรือ "พระกาลกุลี" โดยดั้งเดิมจะนับถือพระกาลคู่กับพระกาลี ต่อมาภายหลังเรียกเพี้ยนเป็น "กุลี" ไป ต่อมาถึงสมัยรัตนโกสินทร์ ทีจะเห็นสร้อย "กลี" ฟังดูน่ากลัวนัก จึงเปลี่ยนสร้อยเสียใหม่ให้เป็น "ไชยศรี" ใช้เป็นทางราชการมาเห็นจะราวในสมัยรัชกาลที่สี่ ดังปรากฏในประกาศถือน้ำนั้นแต่คนทั่ว ๆ ไปก็จะเรียก "พระกาฬ" เฉย ๆ ตั้งแต่นั้น แต่คติการบูชาพระกาลยังคงอยู่โดยผสมกับคติความเชื่อพื้นถิ่นในไทย คือ ตากะลายายกะลีแทน
ตำนานจอมกษัตริย์เทพสวรรค์
ตำนานจอมกษัตริย์เทพสวรรค์  เป็นละครโทรทัศน์แนวแฟนตาซีประวัติศาสตร์ของเกาหลีใต้ปี 2007 นำแสดงโดย แพ ยง-จุน, อี จี-อา, มุนโซรี และชเวมินซู กำกับการแสดงโดย Kim Jong-hak และเขียนบทโดย Song Ji-na ออกอากาศทาง Munhwa Broadcasting System หรือ เอ็มบีซี ตั้งแต่วันที่ 11 กันยายนถึง 5 ธันวาคม 2550 ในวันพุธและพฤหัสบดี เวลา 21:55 น. จำนวน 24 ตอน
อิงจากตำนานของ ทันกุน และ พระเจ้าควังแกโทมหาราช แห่ง โคกูรยอ เรื่องราวยังเพิ่มองค์ประกอบที่เป็นตำนานของสัญลักษณ์ทั้งสี่ที่ปรากฎในรูปแบบแฟนตาซีในฐานะผู้พิทักษ์ทั้งสี่ที่รับใช้ราชาแห่ง จูชิน แพได้รับเงิน 250 ล้านวอนต่อตอน ซึ่งเป็นเงินค่าตัวสูงสุดในปัจจุบันสำหรับนักแสดงละครเกาหลี
มงกุฏราชกุมารเหวียนฟุกบ๋าวลอง
ถนนวิภาวดี
Cryptainer LE Free Encryption Software
หม่อมเจ้าโสภนภราไดย สวัสดิวัตน์
เสือขาว
บทความนี้เป็นบทความเกี่ยวกับ "เสือขาว (สัตว์ในปกรณัม) " หากต้องการดูบทความเสือขาวที่เป็นสัตว์ ดูที่ "เสือขาวเบงกอล"
เสือขาว (; ; ; ) เป็นหนึ่งในสี่เทพศักดิ์สิทธิ์ประจำทิศตะวันตก และฤดูใบไม้ร่วง เป็นสัตว์วิเศษของจีน เป็นเทพแห่งสงครามและการต่อสู้ เป็นตัวแทนของอำนาจบารมีและความเคารพยำเกรง เป็นเจ้าแห่งสัตว์ป่า สัตว์สี่เท้า สัตว์นักล่าทั้งมวล ในสมัยโบราณเสือขาวถูกใช้เป็นชื่อของหน่วยกำลังรบ เป็นตราสัญลักษณ์ของกองทัพ เป็นสัญลักษณ์ให้โชค ในงานหัตถกรรมต่างๆ นิยมให้เสือขาวคู่กับมังกรเขียว
เชื่อกันว่า เสือขาวเป็นเพียงสัตว์ในตำนาน ในสมัยราชวงศ์ฮั่น ผู้คนเชื่อว่าเสือขาวเป็นราชาของปีศาจ มีอายุยืนมาก ตำนานได้กล่าวไว้ว่าคราใดที่เสือขาวมีอายุ 500 ปีมันจะลงมาเกิดครั้งหนึ่ง หางของมันจะกลายเป็นสีขาวทั้งหมด และจะเกิดเป็นมนุษย์ในช่วงที่มีจักรพรรดิจีนปกครองอาณาจักรด้วยความเป็นธรรมอย่างที่สุด เพื่อสร้างสันติสุขให้กับโลก
"คัมภีร์แห่งถัง" กล่าวถึงการลงมาเกิดของเสือขาวไว้ว่า เสือขาวได้ลงมาเกิดเป็นแม่ทัพในรัชสมัยของจักรพรรดิถังไท่จง นามว่า หลัวเชิง และมังกรเขียวได้ลงมาเกิดเป็นแม่ทัพ ต้านซยฺงซิน ทั้งสองทำสัญญาเป็นพี่น้องร่วมสาบานกับฉิน ชูเป่า เชิ่งจือเจี๋ย และยูฉือ จิงเต้อ และเชื่อว่าหลังจากตายแล้วได้ไปเกิดใหม่ในสมัยราชวงศ์ถัง และ ราชวงศ์เหลียว เสือขาวเป็นเซวฺย์ เหรินกุ้ย และมังกรเป็นเจ้าชายเหอ ซูเหวิน ทั้งสองคนเป็นศัตรูกัน
เสือขาวกับการกำหนดหมู่ดาว.
ภายในสุสานยุคจั้นกั๋ว (ราว 433 ปีก่อนคริสตกาล) แห่งหนึ่งในมณฑลหูเป่ย ได้มีการขุดพบภาพวาดของหมู่ดาว 28 ดวงกับมังกรเขียวและเสือขาวบนภาชนะเคลือบใบหนึ่ง จึงมีหลักฐานที่แสดงว่า การกำหนดหมู่ดาวของจีนได้มีมานานแล้ว และถูกกำหนดโดยเทพทั้งสี่
Hospital OS
เหอ เจียจิ้ง
เหอ เจียจิ้ง (; ; พินอิน: Hé Jiājìng) นักแสดงชาวฮ่องกง ซึ่งมีชื่อเสียงเป็นที่นิยมของชาวไทย จากบทบาทองครักษ์วังหลวง "จั่น เจา" ในละครโทรทัศน์ชุด เปาบุ้นจิ้น ของไต้หวัน (เสนอฉายในประเทศไทย ทางไทยทีวีสีช่อง 3 เมื่อปี พ.ศ. 2537, พ.ศ. 2550 และ พ.ศ. 2558)
เหอ เจียจิ้ง เกิดวันที่ 29 ธันวาคม พ.ศ. 2502 (ค.ศ. 1959) ที่ฮ่องกง บิดามารดาแยกทางกันตั้งแต่เขายังเด็ก คุณยายของเหอจึงเลี้ยงดูเขาต่อมา หลังจากคุณยายเสียชีวิตลง เหอเดินทางไปเรียนต่อที่วิทยาลัยนอริช ประเทศอังกฤษ พร้อมกับทำงานต่างๆ เพื่อหารายได้ระหว่างเรียน เขาเคยกล่าวเอาไว้ว่า ตัวเขาเองไม่เคยเลือกงาน ขอเพียงเป็นงานที่สุจริต ก็จะรับทำทั้งนั้น ไม่ว่าจะเป็นงานล้างจาน หรือแม้แต่งานเก็บศพก็ตาม ระหว่างนั้นทางอังกฤษเพิ่มค่าครองชีพ เหอคำนวณว่ารายรับจากการทำงาน คงไม่เพียงพอกับค่าเล่าเรียน ดังนั้นจากเดิมที่ตั้งใจว่าจะเรียน 4 ปี จึงต้องลดลงเหลือเพียง 2 ปี จากนั้นจึงเดินทางกลับฮ่องกง
เหอชอบเล่นกีฬาฟุตบอลเป็นอย่างมาก เคยเป็นนักฟุตบอลของมหาวิทยาลัยในระหว่างศึกษา หลังจากกลับฮ่องกง จึงตั้งใจสมัครเป็นนักฟุตบอลทีมชาติ แต่ปรากฏว่าไม่ผ่านการคัดเลือก จึงไปเรียนการแสดงที่มหาวิทยาลัยปักกิ่งและมีผู้แนะนำให้ลองสมัครเป็นนักแสดง ขณะนั้นเอทีวีกำลังเปิดรับสมัครอยู่ ปรากฏว่าผ่านการคัดเลือก เป็นนักแสดงในที่สุด หลังจากนั้น เหอแสดงภาพยนตร์ และละครโทรทัศน์หลายเรื่อง ตั้งแต่ปี พ.ศ. 2525 จนขึ้นเป็นพระเอกอันดับหนึ่งของทางสถานีโทรทัศน์เอทีวี และออกอัลบั้มร้องเพลงเป็นของตนเอง แต่เหอกลับมีชื่อเสียง เพียงระดับหนึ่งเท่านั้น เมื่อหมดสัญญาจากทางฮ่องกง เขาก็ออกเดินทางไปยังไต้หวัน โดยไม่ต่อสัญญา สำหรับผลงานเรื่องสุดท้ายในฝั่งฮ่องกง คือละครโทรทัศน์ชุด ขี่พายุดาบเทวดา (ซึ่งต่อมาภายหลังจึงกลับมาเป็นที่นิยม เมื่อละครชุดเปาบุ้นจิ้น ซึ่งเหอร่วมแสดง ประสบความสำเร็จอย่างสูง)
เมื่อย้ายไปรับงานแสดงที่ไต้หวัน เหอแสดงละครโทรทัศน์เรื่องแรกคือ งักฮุย เมื่อปี พ.ศ. 2533 ก่อนมาประสบความสำเร็จสูงสุด จากบทองครักษ์วังหลวงจั่น เจา ในละครชุดเปาบุ้นจิ้น ซึ่งออกฉายครั้งแรกเมื่อปี พ.ศ. 2536 ซึ่งความสำเร็จนี้ ส่งผลมายังประเทศไทย ขณะที่ละครชุดนี้ มาออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2537 ทำให้เขามีโอกาสมาแสดงคอนเสิร์ตในประเทศไทย และบันทึกเทปให้สัมภาษณ์ในรายการทไวไลท์โชว์ ของไตรภพ ลิมปพัทธ์ รวมถึงถ่ายทำภาพยนตร์โฆษณาขนมขบเคี้ยว ทางสถานีโทรทัศน์ในประเทศไทย เมื่อปี พ.ศ. 2538
สำหรับผลงานการแสดงในระยะหลัง เหอมีผลงานในฟงอวิ๋น ขี่พายุทะลุฟ้า ภาคสอง ซึ่งถ่ายทำในประเทศไทย ซึ่งออกฉายในปลายปี พ.ศ. 2552 โดยรับบทเป็น บ่เมี้ย หรือ บุรุษนิรนามชุดดำ สำหรับชีวิตส่วนตัวของเหอ ยังคงครองตัวเป็นโสดจนถึงปัจจุบัน
[[หมวดหมู่:นักแสดงฮ่องกง]]
มอสส์
มอสส์เป็นพืชขนาดเล็ก พุ่มสูงประมาณ 1–10 เซนติเมตร (0.4–4 นิ้ว) แต่อาจมีบางชนิดที่มีขนาดใหญ่กว่ามาก ปกติจะเจริญเติบโตในหมู่ต้นไม้หรือบริเวณที่เปียกชื้นใต้ร่มเงาไม้ใหญ่ ไม่มีดอกและเมล็ด โดยทั่วไปใบที่ปกคลุมลำต้นจะบางเล็กคล้ายลวด มอสส์แพร่พันธุ์ด้วยสปอร์ ซึ่งสร้างขึ้นที่จะงอยปลายก้านเล็ก ๆ คล้ายแคปซูล
มอสส์มีประมาณ 12,000 สปีชีส์ และถูกจัดอยู่ในส่วนไบรโอไฟตา ใน "ไบรโอไฟตา" นั้นปกติไม่ได้มีแค่มอสส์เท่านั้น แต่ยังรวมถึงลิเวอร์เวิร์ตและฮอร์นเวิร์ตด้วย แล้วยังมีไบรโอไฟต์อีก 2 กลุ่มที่มักถูกจัดอยู่ในส่วนเดียวกัน
ในทางพฤกษศาสตร์ มอสส์เป็นพืชจำพวกมอสหรือพืชไม่มีท่อลำเลียง มีลักษณะแตกต่างจากลิเวอร์เวิร์ตที่คล้ายคลึงกับมันคือส่วนคล้ายรากมีหลายเซลล์ นอกจากนี้ลำต้นและใบยังแสดงถึงความแตกต่างได้ ถ้าใบไม่เป็นแฉกลึกหรือเป็นข้อบ่งบอกถึงพืชชนิดนี้เป็นมอสส์ ส่วนความแตกต่างอื่น ๆ นั้นไม่สามารถแยกมอสส์และลิเวอร์เวิร์ตออกจากกันได้
มอสส์เป็นพืชที่ไม่มีท่อลำเลียง ทำให้ส่วนเพิ่มเติมขึ้นมานั่นคือมีแกมีโทไฟต์ที่เด่นชัดในวงจรชีวิต คือเซลล์ของพืชมีโครโมโซมหนึ่งชุด (haploid) ส่วนสปอโรไฟต์ (คือมีโครโมโซมสองชุด (diploid)) มีชีวิตที่สั้นกว่าและขึ้นกับแกมีโทไฟต์ ถ้าจะเปรียบกับพืชชั้นสูงก็คือ ในพืชมีเมล็ด โครโมโซมหนึ่งชุดที่ใช้สืบพันธุ์ก็คือเกสรและออวุล ขณะที่โครโมโซมสองชุดเป็นพืชดอกทั้งต้น
พืชส่วนมากมีดิพลอยด์ (โครโมโซมสองชุด) ในเซลล์ของพวกมัน (โครโมโซมหนึ่งชุดที่อยู่คู่กันนั้นบรรจุข้อมูลพันธุ์กรรมที่เหมือนกัน) ขณะที่มอสส์ (และไบรโอไฟต์อื่น ๆ) มีโครโมโซมหนึ่งชุด (คือโครโมโซมหนึ่งชุดในสำเนาหนึ่งเดียวภายในเซลล์) เมื่อระยะในวงจรชีวิตของมอสส์เมื่อมันสมบูรณ์จะมีการจับคู่กันของโครโมโซมแต่เกิดแค่ในขั้นสปอโรไฟต์
วงจรชีวิตของมอสส์เป็นแบบสลับ (alternation of generation) เริ่มจากสปอร์ที่มีโครโมโซมหนึ่งชุดซึ่งเริ่มงอกเป็นโพรโทนีมาซึ่งเป็นแขนงสีเขียว (แบนและคล้ายกับแทลลัส) นี้เป็นขั้นตอนสั้น ๆ ของวงจรชีวิตมอสส์ จากโพรโทนีมาเจริญมาเป็นแกมีโทฟอร์ (ผู้ถือเซลล์สืบพันธุ์) ซึ่งมีส่วนประกอบคล้ายกับลำต้น (caulid), ใบ (phyllid) และราก (rhizoid) จากปลายของลำต้นหรือกิ่งจะพัฒนาเป็นอวัยวะสืบพันธุ์ของมอสส์ อวัยวะเพศเมียหรืออาร์คิโกเนียมถูกปกป้องโดยใบที่พัฒนามาที่ชื่อว่า perichaetum อาร์คิโกเนียมจะมีคอที่เรียกว่ากระเปาะอาร์คิโกเนียม (venter) ที่มีไข่อยู่ในนั้น อวัยวะเพศผู้หรือแอนเทอริเดียมถูกล้อมรอบโดยใบที่พัฒนามาที่เรียกว่า perigonium ที่สร้างสเปิร์มที่มีแฟลเจลลาว่ายน้ำได้
มอสส์อาจจะสร้างอวัยวะสืบพันธุ์แยกกัน (เหมือนดอกแยกเพศอยู่ต่างต้นในพืชมีเมล็ด) หรืออยู่ด้วยกัน (เหมือนดอกแยกเพศอยู่ร่วมต้น) ในมอสส์ที่สร้างอวัยวะสืบพันธุ์แยกกันอวัยวะเพศผู้และเพศเมียจะอยู่บนพืชแกมีโทไฟต์ที่ต่างกัน ในมอสส์อวัยวะสืบพันธุ์อยู่ด้วยกัน (หรือที่เรียกว่ามีช่อดอกเพศผู้และเพศเมียร่วมต้น) จะมีอวัยวะเพศผู้และเมียบนต้นเดียวกัน สเปิร์มจากแอนเทอริเดียมจะว่ายไปสู่อาร์คิโกเนียมและการปฏิสนธิจะเกิดขึ้น ได้เป็นไซโกต ต่อมาเจริญเป็นเอ็มบริโอ แล้วนำไปสู่สปอโรไฟต์ที่มีโครโมโซมสองชุด สเปิร์มของมอสส์มีสองแส้เซลล์คือมีสองแฟลเจลใช้ในการเคลื่อนที่ ตั้งแต่สเปิร์มว่ายสู่อาร์คิโกเนียมการปฏิสนธิจะไม่เกิดขึ้นได้ถ้าไม่มีน้ำ หลังการปฏิสนธิ สปอโรไฟต์ที่ยังไม่สุกจะถูกดันออกจากกระเปาะอาร์คิโกเนียม มันอาจใช้เวลา ¼ ถึงครึ่งปีสำหรับสปอโรไฟต์จะเจริญเติบโตเต็มที่ สปอโรไฟต์ประกอบไปด้วยส่วนที่ยึดติดกับแกมีโทไฟต์ที่เรียกว่าฟุต ก้านชูอัปสปอร์ที่เรียกว่า seta และอับสปอร์โดยหมวกของมันเรียกว่าฝาปิด (operculum) อับสปอร์และฝาปิดอยู่ในฝักบิดโดยหมวกโครโมโซมหนึ่งชุดซึ่งเป็นส่วนที่เหลือของกระเปาะอาร์คิโกเนียม หมวกจะหลุดออกเมื่ออับสปอร์สุก ปากของอัปสปอร์มีรูปฟันเป็นรูปแหวนที่เรียกว่าเพอริสโตม ในอับสปอร์ เซลล์สปอร์ที่สร้างขึ้นโดยการแบ่งเซลล์แบบไมโอซิสลดจำนวนโครโมโซมลงครึ่งหนึ่งกลายเป็นสปอร์โครโมโซมหนึ่งชุด และเมื่อสปอร์แกและอัปสปอร์แตกออก สปอร์กระจายออกและเริ่มต้นวงจรชีวิตอีกครั้ง
ในมอสส์บางชนิด โครงสร้างของพืชสีเขียวที่เรียกว่าหน่อ (gemmae) ที่สร้างจากใบหรือกิ่งจะเจริญไปเป็นต้นใหม่โดยไม่ต้องการการปฏิสนธิ เป็นการสืบพันธุ์แบบไม่อาศัยเพศ
มอสส์ส่วนมากพบในพื้นที่ชื้นและได้รับแสงน้อย โดยปกติจะพบในป่าและริมแหล่งน้ำลำธาร และสามารถพบได้ตามอิฐหินในถนนที่เปียกชื้นในเมือง บางชนิดเหมาะกับสภาวะอย่างกำแพงเฉพาะในเมือง อีก 2–3 ชนิดอยู่ในน้ำเช่น "Fontinalis antipyretica" และ "Sphagnum" ที่อาศัยอยู่ในโคลนตม หนองบึงและในทางน้ำที่ไหลช้า อย่างมอสส์น้ำหรือกึ่งน้ำสามารถยาวเกินกว่าความยาวปกติของมอสส์บก บางชนิดยาว 20–30 ซม. (8–12 นิ้ว) หรือยาวกว่าปกติใน "Sphagnum" มอสส์เป็นต้น
มอสส์ต้องการความชื้นเพื่อความมีชีวิตรอดเพราะขนาดที่เล็กและเนื้อเยื่อที่ผอมบางของมัน ด้วยความที่ไม่มีผิวเคลือบคิวทิน (ขี้ผึ้งที่เคลือบเพื่อป้องกันการสูญเสียน้ำ) และต้องการของเหลวเพื่อการสืบพันธุ์ มอสส์บางชนิดสามารถมีชีวิตรอดจากความแห้งแล้งและสามารถกลับคืนมีชีวิตในไม่กี่ชั่วโมงเมื่อได้รับน้ำ
ในทางเหนือละติจูด ด้านเหนือของต้นไม้และหินจะเกิดมอสส์มากกว่าบริเวณอื่น สันนิษฐานว่าไม่มีน้ำพอเพียงสำหรับเจริญเติบโตบนต้นไม้ด้านที่แสงแดดส่อง ใต้เส้นศูนย์สูตรจะตรงข้ามกัน ในป่าลึกที่แสงอาทิตย์ไม่สามารถลอดผ่านได้ มอสส์จะเจริญเติบโตเท่ากันทุกด้านของต้นไม้
บริษัท การบินไทย จำกัด
ซุนฮิว
โรงเรียนเทศบาลวัดเกษมจิตตาราม
โรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับอนุบาลศึกษา ตั้งอยู่ที่ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ สังกัดเทศบาลเมืองอุตรดิตถ์ กรมการปกครอง กระทรวงมหาดไทย เดิมโรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับประถมศึกษาและระดับก่อนประถมศึกษา (ปฐมวัย) ในปัจจุบัน โรงเรียนได้เปลี่ยนการเปิดการสอนเฉพาะระดับอนุบาลศึกษา ระดับก่อนประถมศึกษา (ปฐมวัย) เมื่อปี พ.ศ. 2553
โรงเรียนเทศบาลวัดเกษมจิตตาราม ตั้งขึ้นเมื่อวันที่ 1 กันยายน 2476 แต่เดิมอาศัยศาลาวัดเป็นที่เรียน
มีชื่อว่า “โรงเรียนประชาบาลท่าอิฐ” หรือเรียกชื่อตามวัดว่า “โรงเรียนวัดม่อนศัลยพงษาราม” และเมื่อวัดเปลี่ยนชื่อเป็นวัดเกษมจิตตาราม โรงเรียนจึงเปลี่ยนชื่อเป็น “โรงเรียนวัดเกษมจิตตาราม” ตั้งแต่ พ.ศ. 2482 เป็นต้นมา ต่อมา พ.ศ. 2496 เจ้าอาวาสวัด พ่อค้า ประชาชน เจ้าหน้าที่อำเภอ ได้ร่วมมือกันหาเงินสมทบกับงบประมาณก่อสร้างอาคารเรียนเป็นเอกเทศ และได้ย้ายมาเรียน เมื่อวันที่ 27 กุมภาพันธ์ พ.ศ. 2498 ซึ่งเป็นอาคารเรียนแบบ ป. 1 ข. เพียงหลังเดียว วันที่ 1 ตุลาคม พ.ศ. 2520 เทศบาลเมืองอุตรดิตถ์ ได้รับโอนโรงเรียนไปขึ้นตรงต่อเทศบาลเมืองอุตรดิตถ์ กรมการปกครอง กระทรวงมหาดไทย เปิดสอนตั้งแต่ชั้นอนุบาล 1 ถึงชั้นประถมศึกษาปีที่ 6
ปี พ.ศ. 2525 คณะกรรมการศึกษาและศิษย์เก่า บริจาคเงินสมทบกับเทศบาล เพื่อจัดซื้อที่ดิน จำนวน 2 ไร่ 1 งาน 34 ตารางวา ในราคา 230,000 บาท และกรมการปกครองได้อนุมัติเงินจำนวน 2,000,000 บาท ก่อสร้างอาคารเรียนคอนกรีต 2 ชั้น 1 หลัง จำนวน 8 ห้องเรียน
ปี พ.ศ. 2539 ได้รับงบประมาณก่อสร้างอาคารเรียนคอนกรีต 3 ชั้น จำนวน 12 ห้องเรียน วันที่ 1 สิงหาคม พ.ศ. 2543 ก่อสร้างอาคารอเนกประสงค์ โดยงบประมาณเทศบาลเมืองอุตรดิตถ์ จำนวน 3,000,000 บาท
ปี พ.ศ. 2544 เทศบาลเมืองอุตรดิตถ์จัดสรรงบประมาณ จำนวน 400,000 บาท เพื่อปรับปรุงสนามกีฬาพร้อมอัฒจรรย์ สำหรับชมกีฬาด้ายติดอาคารอเนกประสงค์
ปี พ.ศ. 2545 ได้รับงบประมาณก่อสร้างอาคารศูนย์วิชาชีพโดยต่อเติมจากอาคารอเนกประสงค์ 1 ชั้น จำนวน 2 ห้อง เป็นเงิน 800,000 บาท - ได้รับบริจาคเงินจำนวน 200,000 บาท ในการปรับปรุงและจัดทำห้องศูนย์วิจัยและพัฒนาการศึกษาจากคุณแม่เชื้อ บัวเลิศ
ปี พ.ศ. 2548 ได้รับงบประมาณต่อเติมโรงรถสำหรับนักเรียนด้านหลังอาคาร 2 จากเทศบาลเมืองอุตรดิตถ์เป็นเงิน 200,000 บาท
ปี พ.ศ. 2549 ได้รับงบประมารจากกรมส่งเสริมการปกครองท้องถิ่น ปรับปรุงพื้นอาคารอเนกประสงค์ชั้นล่าง เป็นพื้นปูกระเบื้อง เป็นเงิน 240,000 บาท สร้างห้องน้ำห้องส้วมสำหรับนักเรียน 1 หลัง เป็นเงิน 300,00 บาท เทศบาลจ่ายสมทบอีก 85,000 บาท
ปัจจุบันโรงเรียนเทศบาลวัดเกษมจิตตาราม มีอาคารเรียน 2 หลัง อาคารอเนกประสงค์ 1 หลัง โรงอาหาร 1 หลัง อาคารพิพิธภัณฑ์พื้นบ้าน 1 หลัง ห้องน้ำ 2 หลัง
ในวันที่ 1 เมษายน 2553 โรงเรียนเทศบาลวัดเกษมจิตตาราม ได้เปลี่ยนจากโรงเรียนประถมศึกษา เป็นโรงเรียนอนุบาล จัดการศึกษาระดับอนุบาล 1 - 3 เปลี่ยนชื่อเป็น โรงเรียนเทศบาลวัดเกษมจิตตาราม (อนุบาลศึกษาพัฒนาการ)
สัญลักษณ์ของโรงเรียนเทศบาลวัดเกษมจิตตาราม.
สีประจำโรงเรียนเทศบาลวัดเกษมจิตตาราม.
สีส้ม (สีแสด)- สีขาว
เวย์ ไทยเทเนี่ยม
ซุนฮิว ( ง่อก๊ก )
คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา
คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ก่อตั้งเมื่อปี พ.ศ. 2549 มีวัตถุประสงค์เพื่อจัดการเรียนการสอนสาขาศิลปศาสตร์ และบริหารธุรกิจ มีสำนักงานตั้งอยู่เลขที่ 128 ถนนห้วยแก้ว อำเภอเมือง จังหวัดเชียงใหม่
คณะบริหารธุรกิจและศิลปศาสตร์ เปิดทำการเรียนการสอนใน 2 ระดับ คือ ระดับประกาศนียบัตรวิชาชีพ (ปวส.) และระดับปริญญาตรี โดยมีการเรียนการสอนใน 6 เขตพื้นที่ คือ เชียงใหม่(ส่วนกลาง) เชียงราย ลำปาง น่าน ตาก และพิษณุโลก
เฉิน ฮุ่ยหลิน
เฉิน ฮุ่ยหลิน  หรือในชื่อภาษาอังกฤษว่า เคลลี่ เฉิน ดารานักร้องนักแสดงสาวชาวฮ่องกง มีชื่อเดิมว่า เฉิน ฮุ่ยเหวิน และใช้ชื่อภาษาอังกฤษเดิมว่า วิเวียน (Vivien) เกิดเมื่อวันที่ 13 กันยายน พ.ศ. 2515 (ค.ศ. 1972) ที่ฮ่องกง เมื่อยังเล็กเธอเคยเรียนที่โรงเรียนโรสซารี่ฮิลล์ ก่อนจะไปเรียนต่อชั้นมัธยมปลายที่ญี่ปุ่น ก่อนที่จะไปเรียนต่อด้านกราฟิก ดีไซน์ ที่นิวยอร์ก ในปี พ.ศ. 2537 จากนั้นจึงเดินทางกลับมายังฮ่องกง ช่วงนี้เองเพื่อนของเธอได้แนะนำให้รู้จักกับผู้จัดการคนปัจจุบัน และชักนำเธอไปลองเทสต์เสียง จนได้เซ็นสัญญาเป็นนักร้องภายใต้สังกัด UMG นับเป็นการเปิดประตูให้เธอก้าวเข้าสู่วงการบันเทิงฮ่องกงอย่างเต็มตัว
เริ่มเข้าสู่วงการได้ไม่นาน เฉิน ฮุ่ยหลินก็สามารถคว้ารางวัลนักร้องดาวรุ่งมาได้สำเร็จ แถมยังได้รางวัลนักร้องหญิงยอดนิยม ในงานแจกรางวัลแผ่นเสียงทองคำติดต่อกัน 2 ปีซ้อนในปี พ.ศ. 2542 และ พ.ศ. 2543 นอกจากนี้ยังคว้ารางวัลนักร้องหญิงฮ่องกงที่ได้รับการตอบรับดีทั่วเอเชีย 6 ปีซ้อนตั้งแต่ปี พ.ศ. 2544 - พ.ศ. 2549 และรางวัลอื่น ๆ อีกมากมาย และได้รับเลือกให้ร้องเพลงประกอบละคร แดจังกึม ภาคภาษาจีนอีกด้วย
ด้านงานการแสดง เธอมีบทบาทที่น่าจดจำจากการรับบทเป็น ดร.ลี จิตแพทย์สาวผู้บำบัด เหยิน (รับบทโดย เหลียง เฉาเหว่ย) ใน "Infernal Affairs"
ด้านชีวิตส่วนตัว สมรสกับคู่หมั้นนักธุรกิจที่คบหาดูใจกันมาอย่างยาวนานถึง 16 ปี ชื่อ อเล็กซ์ เฉิน เจี้ยนห้าว ทั้งคู่มีบุตรชายด้วยกันสองคน และเมื่อเดือนมีนาคม พ.ศ. 2554 เธอได้แท้งลูกฝาแฝดไป หลังจากท้องมาได้ 5 เดือน
บิลลี่ เข้ม
เล็ก ชิ้น สด
เล็ก ชิ้น สด อาจหมายถึง
องค์การความร่วมมืออิสลาม
องค์การความร่วมมืออิสลาม  เป็นองค์การระหว่างประเทศของชาติมุสลิม มีสมาชิกราว 57 ประเทศ ประชากรรวมกว่า 1.2 พันล้านคน ทั้งในตะวันออกกลาง แอฟริกา เอเชียกลาง เอเชียตะวันออกเฉียงใต้ เอเชียใต้ อเมริกาใต้ โดยใช้ภาษากลางคือภาษาอาหรับ ภาษาอังกฤษ และภาษาฝรั่งเศส โดยมีวัตถุประสงค์เพื่อระดมสรรพกำลัง ปกป้องผลประโยชน์ของชาติสมาชิก รวมถึงการพูดเป็นเสียงเดียวกันในเรื่องสำคัญ ๆ ในเวทีสากล
เริ่มก่อตั้งเมื่อวันที่ 25 กันยายน พ.ศ. 2512 โดยมีการประชุมระดับผู้นำครั้งแรกที่กรุงราบัต ประเทศโมร็อกโก หลังมัสยิดศักดิ์สิทธิ์อันเลื่องลือ Al-Aqsa ที่กรุงเยรูซาเลม ประเทศอิสราเอล ปัจจุบัน ยูซุฟ อัล-โอไซมีน ดำรงตำแหน่งเป็นเลขาธิการคนที่ 11
โอไอซีมีบทบาทในประเทศไทยในกรณีพื้นที่ 3 จังหวัดชายแดนภาคใต้ ภายหลังการเกิดเหตุการณ์ความไม่สงบในพื้นที่ โดยส่งตัวแทนมาสังเกตการณ์เก็บข้อมูลในพื้นที่
Organisation of the Islamic Conference
พรรคอาปริสตาเปรู
พรรคอาปริสตาเปรู  หรือ พันธมิตรประชาชนปฏิวัติอเมริกา  เป็นพรรคการเมืองในประเทศเปรู
พันธมิตรประชาชนปฏิวัติอเมริกา ก่อตั้งในปีพ.ศ. 2467 โดยบิกตอร์ ราอูล อายา เด ลา ตอร์เร ในปีพ.ศ. 2528 อาลัน การ์ซีอาได้ขึ้นดำรงตำแหน่งประธานาธิบดี เป็นครั้งแรกของพรรค การ์ซีอาได้ขึ้นเป็นประธานาธิบดีอีกครั้งในปีพ.ศ. 2549 และเป็นผู้นำคนปัจจุบันของประเทศเปรู
พันธมิตรประชาชนปฏิวัติอเมริกา
Partido Aprista Peruano
Alianza Popular Revolucionaria Americana
หม่อมลุดมิลา ทองใหญ่
เวทีไท
เวทีไท เป็นรายการทอล์กโชว์รายการสดและถ่ายทอดสดคอนเสิร์ตประเภท เพลงลูกทุ่ง ซึ่งผลิตโดย บริษัท เอเชีย เทเลวิชั่น แอนด์ มีเดีย จำกัด (ก่อนหน้านั้น ผลิตโดย บริษัท มีเดีย ออฟ มีเดียส์ จำกัด (มหาชน) โดยเริ่มถ่ายทอดสดทุกวันเสาร์ เวลา 17.30 - 19.00 น. ทางช่อง 9 อ.ส.ม.ท. ตั้งแต่วันที่ 4 ตุลาคม 2540 ต่อมาในช่วงที่มีการเปลี่ยนผ่านจากช่อง 9 อ.ส.ม.ท. เป็น "โมเดิร์นไนน์ทีวี" ได้ย้ายเวลาไปเป็น 16.30 - 18.00 น. ตั้งแต่วันที่ 5 เมษายน 2546 จนถึงวันที่ 25 กันยายน 2547 (เหตุที่ต้องย้ายเวลาเนื่องจากมีละครซิทคอม "บางรักซอย 9" ที่ผลิตโดย เอ็กแซ็กท์-ซีเนริโอ มาออกอากาศในเวลา 18.00 น.) จากนั้นก็ต้องยุติการออกอากาศชั่วคราว เนื่องจากมีละครเรื่อง ตีลังกาท้าฝัน และรายการคำพิพากษา ที่ผลิตโดยเวิร์คพอยท์ มาออกอากาศในช่วงเวลาของเวทีไท ตั้งแต่วันที่ 2 ตุลาคม 2547 ต่อมาได้กลับมาออกอากาศอีกครั้งทางช่อง 5 ถ่ายทอดสดทุกเย็นวันเสาร์ เวลา 18.00 - 19.00 น. ตั้งแต่วันที่ 7 มกราคม 2549 และยุติการออกอากาศไปในวันที่ 31 ธันวาคม 2554
รูปแบบของรายการนี้ยังยึดหลักเป็นการสัมภาษณ์และการแสดงคอนเสิร์ตของศิลปินเพลงลูกทุ่งที่เพิ่งมีผลงานเพลงออกสู่ท้องตลาด และในบางครั้งจะเชิญศิลปินเพลงรุ่นเก่ามาร่วมรายการ หรือในบางโอกาสจะจัดคอนเสิร์ตเป็นกรณีพิเศษ มีการสัญจรไปแสดงตามสถานที่ต่างๆ ทั่วประเทศ เพื่อให้ผู้ชมได้ใกล้ชิดกับรายการเวทีไทมากยิ่งขึ้น ด้วยเวทีที่ถูกตกแต่งอย่างวิจิตรอลังการ ซึ่งยังคงเป็นเอกลักษณ์ของรายการมาจนถึงปัจจุบัน
เวทีประจำรายการเวทีไท เริ่มแรกใช้ลานอเนกประสงค์ ตลาดไท รังสิต ต่อมาเมื่อปี 2541 ได้ย้ายไปที่ลานบันเทิง เดอะมอลล์ บางแค พอถึงปี 2551 ได้ย้ายไปที่ลานอเนกประสงค์พระประแดงพลาซ่า ต่อมาได้ย้ายเวทีมาอยู่ที่ลานอเนกประสงค์ พระประแดงอาเขต จนกระทั่งออกอากาศเทปสุดท้าย
ทว่า หลังจากได้ยุติการออกอากาศรายการเวทีไทลงในปี 2554 ได้มีการเปิดช่องรายการเวทีไทขึ้น ทางจานดาวเทียมพีเอสไอ , จีเอ็มเอ็ม แซท และเคเบิลท้องถิ่น โดยเป็นการผลิตรายการต่างๆ เพื่อคนรักษ์ลูกทุ่ง และยังมีการนำคอนเสิร์ตเวทีไท มาออกอากาศซ้ำ (สถานีเวทีไท ออกอากาศเต็มรูปแบบ เมื่อเดือนมิถุนายน 2556 แต่ปัจจุบัน ได้ยุติการออกอากาศ ในปี 2558)
อนึ่ง "เวทีไท" เคยจัดทำรายการวิทยุที่คลื่นเอฟเอ็ม 90.0 เมกะเฮิร์ตซ์ อีกหนึ่งช่องทาง โดยเริ่มมาตั้งแต่ปี 2542 ถึง 2546 และยังได้จัดตั้ง "มูลนิธิเวทีไท" เพื่อส่งเสริมและช่วยเหลือคนในวงการเพลงคลาสสิกและลูกทุ่งขึ้นมาอีกด้วย
ถนนกษัตริย์
ถนนกษัตริย์ หรือ ทางส่วนพระมหากษัตริย์  เป็นเส้นทางการค้าอันมีความสำคัญต่อตะวันออกกลาง เส้นทางเริ่มขึ้นที่อียิปต์ข้ามคาบสมุทรไซนายไปยัง อคาบา จากอคาบาก็เลี้ยวไปทางเหนือไปยังดามัสกัสและแม่น้ำยูเฟรตีส
อาณาจักรโบราณหลายอาณาจักรรวมทั้งอีดอม, โมอับ, อัมมอน และรัฐในอราเมอันใช้เส้นทางสายนี้ในการทำการค้าขาย เส้นทางเริ่มขึ้นที่เฮลิโอโพลิสโบราณในอียิปต์ และจากที่นั่นก็ไปทางตะวันออกยังซิสมา (ปัจจุบันสุเอซ) ผ่านช่องมิทลา และป้อมอียิปต์เนเคิล และ เธเมดในทะเลทรายไซนายไปยังไอลัตและอคาบา จากที่นั่นถนนก็ขึ้นเหนือไปยังอราบาห์ ผ่านเพทรา และ มาอัน ไปยัง อดรูห์, เซลา และ ชอบัค ต่อไปยังเคอรัค และดินแดนของโมอับ ไปยัง มาดาบา, รับบาห์, อัมมอน/ฟิลาเดลเฟีย (ปัจจุบันอัมมาน), เจอราซา, โบซราห์, ดามัสกัส และ ทัดมอร์ไปสิ้นสุดลงที่ เรซาฟาบนตอนต้นของแม่น้ำยูเฟรตีส
ถนนกษัตริย์กล่าวถึงใน ว่า: